钦定古今图书集成/明伦汇编/官常典/第741卷 > 黄启愚〈弟启鲁〉
## 钦定古今图书集成/明伦汇编/官常典/第741卷 > 黄启愚〈弟启鲁〉

按《长乐县志》：“黄让与子启愚，启鲁受知县陈哲命，将
乡兵攻贼刘汉江，破之，又生擒贼苏允山，启愚为贼
所伤，死之。大中丞殷正茂大举讨贼，让散家财，募敢
死士百人，从监军道顾养谦为冲锋把总，与永安令
陈立中至各巢说贼，各以精锐相从。至南岭，贼江万
松据险，抗师七日，让说之，为质于贼，诱出贼党，兵遂”
乘间奔入。启鲁以父在贼中，乃引所募壮士，大呼先
登，贼皆披靡。斩十七级，夺让归。启鲁身被数枪而死。
启愚死，知县陈哲葬而表之。启鲁死，万历十九年，邑
人怜之，请于永安县，为之建祠。三十六年奉诏旌其
闾。